Olympia (certamina)

sunt ludi aestate et hieme inter gentes totius orbis terrarum habiti, in quibus aliquot milia athletarum variorum certaminum generibus inter sese contendunt. Olympia hodierna alternis annis fiunt, cum Olympia aestiva et hiberna in vicem altera alteris succedant. Itaque aestiva et hiemalia Olympia quarto quoque anno utraque fiunt. Olympia antiqua, Olympiae in montibus Graecis saeculo octavo a.C.n. orta, usque ad saeculum quintum p.C.n. habebantur. Anno 1894, Petrus de Coubertin Baro Consilium Olympicum internationale (COI) condidit, quod mox moderatrix Motus Olympici consociatio facta est, cuius conformatio actionesque Charta Olympica definiuntur. Motus Olympicus ex foederationibus athleticis inter gentes et consiliis Olympicis nationum consistit. Insuper homines sunt, qui urbem hospitem ludo cuique faciendo deligant.

Saeculis vicensimo et uno et vicensimo, ludi Olympici mutati sunt aliquibus renovationibus, quae ludis certaminum copiam et varietatem addiderunt, exempli gratia
 ludi hiberni anno 1924 instituti athletismo glaciali et nivali dedicati,
 ludi paralympici anno 1960 (aestivi) et anno 1976 (hiberni) instituti athletis debilitationibus physicis praeditis dedicati,
 Olympia iuventutis anno 2010 orta ad athletas vicesimo anno minores pertinentia. 

Aliae quoque his temporibus mutatae sunt rerum condiciones, simul et oeconomicae et politicae et technologicae, ad quas COI sua consilia accommodare debuit. Itaque non solum voluptuariis athletis, ut voluerat Coubertin, sed etiam professionalibus licet ludis interesse. Publicae communicationis instrumentis magis magisque proficientibus et praevalentibus, factum est, ut etiam ludi Olympici commerciandi spem inicerent mercatoribus horumque consociationibus. Ludi annorum 1916 et 1940 et 1944 revocati sunt propter bella mundana. Etiam magnae repudiationes sive  bello frigido adlatae numerum athletarum participum diminuerunt anno 1980 (Moscuae) et 1984 (Angelopoli).

Antiquitas

Graeci ab ultima antiquitate ludos sollemnes ad honorem deorum heroumque instituerant. Quaterni erant hi ludi: Pythii, Isthmii, Nemei, Olympici. Olympiorum ludicrum ab omnibus Graeciae populis et civitatibus concelebratum est. Hoc in ludicro, praemia cursoribus, athletis, equorum, et quadrigarum cursibus fuerunt proposita; nec deerant musicae et poeticae certamina inter discipulos Musarum. Victores, in publico Graeciae conventu laureati, redierunt triumphantes in patriam, quorum nomina in marmoribus publicis incisa erant, et carminibus laudata. Vivit adhuc memoria victorum, quos celeberrime cecinit Pindarus, poeta Thebanus, princeps lyricorum Graecorum. Ab anno 776 a.C.n. usque ad annum 393 p.C.n. quoque quinto anno in sacro luco Olympiae regionis Elidis celebrabantur.

Origines Olympiorum novorum
Rebus novis Francicis nuper gestis "Olympia Rei Publicae" (Olympiade de la République) anno 1796 coepta sunt et quotannis usque ad 1798 peracta in Campo Martio Lutetiano. Systema mensurarum metricum, nuper iussu gubernii republicani adhibitum, in ludos athleticos ibi primum anno 1798 introductum est.

In Graecia, quidam ludi nomine Olympiorum Zappeanorum anno 1859 celebrati sunt, suadente Panagiota Sutso poeta, Euangele Zappa philanthropo praesertim adiuvante, mercatore e stirpe Graeco ortus divitissimus, qui pecuniam ad antiquum Stadium Panathenaicum reficiendum prope Athenas praebuit. Olympia rursus annis 1870 et 1875 Athenis peracta sunt. Eisdem fere annis Olympia in Anglia celebrabantur, anno 1850 (et annuatim usque hodie) ad oppidum Much Wenlock Salopiensis comitatus, etiam inter annos 1862 et 1867 Liverpolii. Semel anno 1866 Olympia Nationalia iuxta Londinium ad Palatium Crystallinum gesta sunt, suadente imprimis Gulielmo Penny Brookes, qui iam ludos Salopienses incipere curaverat Consociationemque Olympicam Nationalem condiderat.

Quae Zappas in Graecia, Brookes in Anglia coeperunt, Petrus de Coubertin perficere conatus est, qui, a Zappa inspiratus et a Brookes adiutus anno 1894 Consilium Olympicum internationale constituit, cuius primus praeses fuit Demetrius Bicelas Graecus. Coubertin a secretis meruit, sed ab anno 1896 usque ad 1925 ipse praeses fuit. Consilii sodales Olympia non inter  nationes sed inter gentes praeparabant, quae primum anno 1896 Athenis in stadio Panathenaico celebrata sunt; quod stadium, olim a Zappa restauratum, nunc rursus munificentia Georgii Averoff renovatum est.

Die 6 Aprilis 1896, ludi instaurati sunt, inter 40 000 et 70 000 hominum in stadio spectantibus. Princeps Constantinus patrem regem Georgium adlocutus est, qui respondens ludos inauguravit.Descriptio apud Young (1996), p. 143-145. Hymnus Olympicus, cuius musicam Spirus Samaras, verba Costis Palamas scripserant, hoc die primum cantatus est. Primum certamen fuit cursus centum metrorum. Rex, regina, praeses, aut alius summus magistratus civitatis ludos usque ad tempus nostrum inaugurat, ut fecit Londinii Elisabetha, regina Britannica, die 27 Iulii 2012.

Olympia nova
Elogium ludorum est: Citius, altius, fortius.

Index novorum Olympiorum
  Olympia Aestiva  Olympia Hiemalia  Annus  Ludus  Urbs  Civitas  Ludus  Urbs  Civitas1896  I  Athenae  Graecia   1900  II  Lutetia Parisiorum  Francogallia    1904  III  Urbs Sancti Ludovici Missuriae  Civitates Foederatae Americae    1906  IVLudi extra seriem celebrati  Athenae  Graecia    1908  IV  Londinium  Britanniarum Regnum   1912  V  Holmia  Suecia    1916  VI  BerolinumLudi ob primum bellum mundanum abrogati  Germania    1920  VII  Antverpia  Belgia    1924  VIII  Lutetia Parisiorum II  Francogallia II  I  Campus Munitus  Francia 1928  IX  Amstelodamum  Batavia  II  Sanctus Mauritius  Helvetia 1932  X  Angelopolis  Civitates Foederatae Americae II  III  Lacus Placidus civitatis Novi Eboraci  Civitates Foederatae Americae1936  XI  Berolinum  Germania  IV    Germania 1940  XII  HelsingiaLudi ob secundum bellum mundanum abrogati  Finnia  (V)    Germania 1944  XIII  Londinium  Britanniarum Regnum  (V)  Cortina Ampecanorum  Italia 1948  XIV  Londinium II  Britanniarum Regnum II  V  Sanctus Mauritius II  Helvetia II 1952  XV  Helsingia  Finnia  VI  Asloa  Norvegia 1956  XVI  MelburniaLudi equestres Holmiae in Suecia peracti sunt  Australia  VII  Cortina Ampecanorum  Italia1960  XVII  Roma  Italia  VIII  Erythroderma Vallis Californiae  Civitates Foederatae Americae II 1964  XVIII  Tokium  Iaponia  IX  Pons Aeni  Austria 1968  XIX  MexicopolisLudi Paralympici Telavivi Israelis peracti sunt.  Mexicum  X  Gratianopolis  Francia II 1972  XX  MonacumLudi Paralympici Heidelbergae peracti sunt  Germania II  XI  Sapporia  Iaponia 1976  XXI  Mons RegiusLudi Paralympici Toronti peracti sunt  Canadia  XII  Pons Aeni IILudi Paralympici apud Örnsköldsvik Sueciae peracti sunt  Austria II 1980  XXII  MoscuaLudi Paralympici Arnhemii Nederlandiae peracti sunt  Russia  XIII  Lacus Placidus IILudi Paralympici apud Geilo Norvegiae peracti sunt  Civitates Foederatae Americae III1984  XXIII  Angelopolis IILudi Paralympici partim ad Stoke Mandeville Angliae, partim in urbe Novo Eboraco peracti sunt  Civitates Foederatae Americae III  XIV  SeraiumLudi Paralympici ad Pontem Aeni Austriae peracti sunt  Austroslavia 1988  XXIV  Seulum  Respublica Coreana  XV  CalgariaLudi Paralympici ad Pontem Aeni Austriae peracti sunt  Canadia I 1992  XXV  Barcinona  Hispania  XVI  OblimumLudi Paralympici partem Albertvillae, partim ad Tignes peracti sunt  Francia III 1994     XVII  Monsculus Petrae  Norvegia 1996  XXVI  Atlanta  Civitates Foederatae Americae IV   1998     XVIII  Naganum  Iaponia II 2000  XXVII  Sydneium  Australia II   2002     XIX  Salsilacopolis  Civitates Foederatae Americae IV2004  XXVIII  Athenae II  Graecia II   2006     XX  Taurinum  Italia II 2008  XXIX  PechinumLudi equestres Hongcongi peracti sunt  Respublica Populi Sinarum   2010     XXI  Vancuverium  Canadia II 2012  XXX  Londinium III  Britanniarum Regnum III   2014     XXII  Sotzium  Russia 2016  XXXI  Flumen Ianuarii  Brasilia   2018     XXIII  Pieontzanicum  Respublica Coreana 2020  XXXII  Tokium II  Iaponia II   2022     XXIV  Pechinum  Respublica Populi Sinarum2024  XXXIII  Lutetia Parisiorum III  Francogallia III   2026     XXV  Mediolanum-Cortina Ampecanorum  Italia III2028  XXXIV  Angelopolis III  Civitates Foederatae Americae V   2030     XXVI  Alpes Francogallica  Francogallia IV2032  XXXV  Brisbana  Australia III   2034     XXVII  Utaea  Civitates Foederatae Americae V

 Indutiae Olympicae
 Olympionices
 Quinquertium

Notae

Bibliographia
 Boniface, Pascal. 2012. JO Politiques. Lutetiae: Gawsewitch. ISBN 9782350133461.
 Dromgoole, Erin A. 2005. "For the honors of the cinderpath": the Women's Olympic Games and the struggle for control of women's competitive sport, 1890-1929. Thesis, Universitas Tuftensis, M.A. (historiae). OCLC 190835308.
 Goff, Barbara, et Michael Simpson. 2011. Thinking the Olympics: The Classical Tradition and the Modern Games. Londinii: Bristol Classical Press. ISBN 9780715639306.
 Gold, John R., et Margaret Gold, edd. 2011. Olympic Cities: City Agendas, Planning and the World's Games, 1896-2016. Londinii: Routledge. ISBN 9780415486576.
 Kitroeff, Alexander. 2004. Wrestling with the Ancients: Modern Greek Identity and the Olympics. Novi Eboraci: Greekworks.com. ISBN 0974766003.
 Leder, Jane, et Siobhan Drummond et Elizabeth Rathburn, edd. 1996. Grace and Glory: A Century of Women in the Olympics. Vasingtoniae: Multi-Media Partners, Ltd. ISBN 1572431164.
 Miller, David. 2003. Athens to Athens: The Official History of the Olympic Games and the IOC, 1894-2004. Edinburgi: Mainstream. ISBN 1840185872.
 Miller, David. 2008. The Official History of the Olympic Games and the IOC, 1894-2008: Athens to Beijing. Edinburgi: Mainstream. ISBN 9781845961596.
 Ruggiero, Bartolomeo. 2012. Racconti olimpionici: da Monaco 1972 a Pechino 2008: dieci olimpiadi attraverso le testimonianze di chi le ha vinte. Florentiae: M. Pagliai. ISBN 9788856401813.
 Schaus, Gerald P., et Steven R. Wenn, edd. 2007. Onward to the Olympics: Historical Perspectives on the Olympic Games. Waterloo: Wilfred Laurier University Press. ISBN 978-0-88920-505-5.
 Sugier, Annie. 2012. Femmes voilées aux jeux Olympiques. Waterloo: Jourdain. ISBN 9782874661969.
 Young, David C. 1984. The Olympic Myth of Greek Amateur Athletics. Sicagi: Ares Publishers. ISBN 0-89005-523-8.
 Young, David C. 1996. The Modern Olympics: A Struggle for Revival.'' Baltimorae: Johns Hopkins University Press. ISBN 0-8018-5374-5.

Nexus externi

 Situs publicus, www.olympic.org (Consilium Olympicorum Inter gentes).
 Hymnus Olympicus, verba, versiones, et musica, www.nationalanthems.us.
 "New York Times Interactive of all the medals in the Modern Olympics," www.nytimes.com.
 Nuntii de Olympiis, Paralympiis, et Ludis Consortionis Populorum,  www.insidethegames.biz.
 "Around the Rings," de commercio Olympiorum, www.aroundtherings.com.
 De commercio Olympiorum, www.gamesbids.com.
 "Database Olympics," www.databaseolympics.com.
 Historia olympiorum usque ad hodie, ezine.pk.
 Dictionarium de Olympiis ab Olympia ad Sochi anno 2014, www.dicolympic.com (Dicolympic).
 De omnibus Olympic Medalists, www.olympicgameswinners.com.

Categoria:Exercitatio corporis
Categoria:Incepta 776 a.C.n.
Categoria:Incepta 1896
!